PATVIRTINTA

 Trakų r. Rūdiškių gimnazijos direktoriaus

 2018-09- įsakymu Nr.

**TRAKŲ R. RŪDIŠKIŲ GIMNAZIJOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS)**

**VEIKLOS PLANAS 2018- 2019 M.M.**

MOKYKLOS APRAŠYMAS

 Rūdiškių gimnazija yra Trakų rajono savivaldybės biudžetinė įstaiga, įgyvendinanti pradinio, pagrindinio bei vidurinio ugdymo programas. Gimnazijos savininkas - Trakų rajono savivaldybė. Gimnaziją kuruoja Trakų rajono savivaldybės Švietimo skyrius.

 Trakų r. Rūdiškių gimnazija yra sena, daugiakultūriškumo ženklu pažymėta ugdymo įstaiga. Ugdymas gimnazijoje vykdomas lietuvių ir lenkų mokomosiomis kalbomis. Tai vienintelė dvikalbė mokykla Trakų rajone, kurioje darniai dirbama su lietuvių ir lenkų klasių mokiniais.

 Pirmoji mokykla Rūdiškėse įkurta 1896 m. rudenį. Joje mokėsi 27 berniukai ir 10 mergaičių. 1950- 1951 m. Rūdiškėse veikė dvi mokyklos: pirmoji- pradinė mokykla, antroji septynmetė, kur dėstyta lietuvių ir lenkų kalbomis. Mokykla buvo įsikūrusi 6 mediniuose pastatuose, esančiuose gana toli vienas nuo kito. 1964 m. baigta statyti nauja mokykla ir bendrabutis. Pagerėjo moksleivių, gyvenančių atokiau nuo mokyklos, sąlygos. 1978 m. baigtas statyti mokyklos priestatas. 1996 m. spalio 12 d. mokykla šventė savo 100-ąsias metines. 2008 m. mokyklai leista siekti gimnazijos statuso ir 2009-07-30 Trakų r. savivaldybės tarybos sprendimu Trakų r. Rūdiškių vidurinės mokyklos pagrindu įsteigta Trakų r. Rūdiškių gimnazija. Gimnazijoje sudarytos tinkamos sąlygos mokinių saugumui užtikrinti: gimnazijos teritorija aptverta, teritorija ir vidinės patalpos stebimos vaizdo kameromis. Koridoriuose mokinių laisvalaikiui įrengtos aktyvaus ir ramaus poilsio zonos, yra rakinamos daiktų saugojimo spintelės, kuriomis naudojasi visi mokiniai. Yra aktų salė, sporto salės, dvi šiuolaikiškos skaityklos, jauki biblioteka, sutvarkyti sporto aikštynai, estetiškos, tvarkingos valgyklos patalpos, visur veikia internetinis ryšys. Gimnazijoje 2017/2018 m.m. mokėsi 314 mokinių, dirbo 42 mokytojai, socialinė pedagogė, logopedė/spec. pedagogė, 2 mokytojo padėjėjos.

 Siekiant aukštos kokybės ir gerų rezultatų smurto ir patyčių prevencijos darbe bei kuriant gerą psichologinį klimatą, mokykloje 2015-2016 m. m. sėkmingai vykdyta Olweus patyčių prevencijos programa, pradinėse klasėse įgyvendinamos prevencinės programos ,,Obuolio draugai" ir ,,Įveikiame kartu". Kiekvienais metais gimnazija dalyvauja veiksmo savaitėje ,,Be Patyčių", gauna padėkas. 2017 m. kovo 1 d. pasirašyta trišalė sutartis dėl Olweus programos kokybės užtikrinimo sistemos (OPKUS) diegimo gimnazijoje 2017- 2019 m. m. Vadovaujantis Olweus programos principais, mokykloje sukurta prevencinio darbo sistema, kuri integruota į bendrą mokyklos veiklą. Visa gimnazijos bendruomenė įgijo žinių ir kompetencijų, kaip atpažinti, veiksmingai stabdyti ir suvaldyti patyčias. Pagal Olweus reikalavimus 3-8 kl. ir I-II gimnazinėse klasėse sistemingai vedamos klasės valandėles patyčių tematika, o mokyklos personalas dalyvauja MSG užsiėmimuose, patobulinta ir įdiegta mokinių drausminimo priemonė ,,nuobaudų kopėtėlės", nuo 2017-2018m.m.- reagavimo į smurto ar patyčių situacijas planas. 2017 m. lapkričio mėn. buvo atlikta Olweus mokinių apklausa apie patyčias, kurioje dalyvavo 187 mokiniai (97%). Apklausa parodė gerus rezultatus vykdant Olweus patyčių prevencijos programą gimnazijoje: nuo OP pradžios patyčių mokykloje sumažėjo 53%. Sieksime, kad ir toliau būtų kuriama saugi bendruomenės nariams aplinka, skatinsime teigiamą mokinių elgesį bei draugiškumą.

MOKYKLOS ĮSIPAREIGOJIMAI

 Mokykla įsipareigoja 2018-2019 m. m. vykdyti 2017m. kovo 1d. pasirašytos ,,Olweus programos kokybės užtikrinimo sistemos diegimo mokykloje" sutarties Nr. 3ESF3-24-5 reikalavimus. Siekiant sumažinti patyčias gimnazijoje bus vadovaujamasi Lietuvos Respublikos Švietimo įstatymu, Rūdiškių gimnazijos nuostatais, strateginiu ir metiniu veiklos planais, gimnazijos vidaus ir darbo tvarkos taisyklėmis, Vaiko gerovės komisijos metiniu darbo planu, Olweus programos standartu, OPKUS veiklos planu. Mokykla įsipareigoja skatinti mokinius, mokytojus ir mokinių tėvus (globėjus/ rūpintojus) bendradarbiauti, siekiant kurti saugią aplinką, apsaugoti vaikus nuo patyčių ir smurto.

 **Tikslas:**

 Užtikrinti Olweus patyčių prevencijos programoje taikomų priemonių tęstinumą.

 **Uždaviniai:**

1. Laikytis Olweus programos prieš patyčias standarto reikalavimų;

2. Laikytis Olweus kokybės užtikrinimo plano 2018-2019 m.m.;

3. Pildyti OPKUS prevencinės programos prieš patyčias dokumentus;

4. Remiantis tyrimo rezultatais tobulinti ir koreguoti OPKUS veiklą:

4.1. tobulinsime prevencines priemones, siekiant mažinti mergaičių patiriamų patyčių skaičių stadione, koridoriuose, klasėje be mokytojo, sporto salėje, valgykloje. Sieksime atpažinti skriaudžiamus vaikus ir skriaudėjus. Budintys mokytojai ir kiti gimnazijos darbuotojai atidžiau kreips dėmesį į mergaičių savijautą, jų bendravimą su kitais gimnazijos mokiniais visose svarbiose gimnazijos vietose: klasėse, koridoriuose, valgykloje, sporto salėje ir t.t. Faktinių patyčių atvejų gimnazijos darbuotojas pildys įvykio fiksavimo lapą, kurį perduos tolimesniam darbui skriaudėjo ar skriaudžiamojo vaiko klasės vadovui. Įtariamų patyčių atvejų, informuos mokinio klasės vadovą. Klasės vadovas stebės mokinius, reikalui esant prašys mokytojus ir kitus gimnazijos darbuotojus stebėti mokinius, galimai dalyvaujančius patyčiuose. Klasės lygmenyje, siekiant išaiškinti ar yra skriaudžiamos mergaitės, klasių vadovai per klasių valandėles naudos įvairius metodus ( vaidmenų žaidimus, pokalbius, mokinių anoniminių pasiūlymų dėžutės metodą). Paaiškėjus, kad klasėje yra mergaičių, kurios nesijaučia saugiai dėl patyčių, klasės vadovas inicijuos trumpus pokalbius, stiprins mergaičių pasitikėjimą, pasirižimą ieškoti pagalbos, jų savivertę.

4.2. padaugėjus mergaičių, patiriančių patyčias vyresnėse klasėse, bei berniukų, patiriančių patyčias 5-6 klasėse, nesumažėjus besityčiojančių berniukų 7-8 kl., sieksime mažinti patyčių apraiškas minėtose klasėse: aptarsime ir įvertinsime patyčių situacijas klasėse, dirbsime ne tik individualiu lygmeniu, bet ir klasės lygmeniu, stengsimės įtraukti kuo daugiau tėvų į programos įgyvendinimą. Ypatingas dėmesys bus skiriamas darbui tose klasėse, kur padaugėjo patyčių. Per klasių valandėles bus labiau akcentuojamos temos apie draugystę, pagarbą, toleranciją, empatiją bei pastangas suprasti ir užjausti kitus. Siekiant gerinti mokinių bendravimo įgūdžius, klasės organizuos bendrą laisvalaikį ir išvykas. Tėvai per tėvų susirinkimus, individualių pokalbių metų bus skatinami pranešti klasės vadovui ar gimnazijos vadovybei apie jiems kylančius įtarimus, susijusius su patyčiomis ar kitu nepriimtinu elgesiu mokykloje ir tokiu būdu prisidės prie patyčių mažinimo gimnazijoje. 4.3. padaugėjus mergaičių patiriamų patyčių atvejų gimnazijos stadione, koridoriuose, klasėje be mokytojo, sporto salėje, valgykloje koridoriuose, sieksime gerinti mokytojų budėjimą koridoriuose, mokinių priežiūrą klasėse, esant reikalui koreguosime budėjimo grafiką, įtraukiant ir kitus gimnazijos darbuotojus. Visi mokytojai ir mokiniai laikysis tvarkos: per pertraukas mokiniai galės likti kabinetuose tik mokytojui prižiūrint.

**Užduočių, atsakomybių, laiko ribų ir procedūrų aprašas**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos turinys** | **Laikotarpis** | **Dokumentas.****Pateikimo terminas** | **Atsakingas asmuo** | **Pastabos** |
| 1. | OPKUS plano 2018-2019 m.m. rengimas, tvirtinimas | 2018m. rugsėjis. | Iki spalio 15d. | Direktorius.OPKUS projekto koordinatorius. |  |
| 2. | Mokytojų ir aptarnaujančio personalo susirinkimai (patyčių prevencijos būklės ir ateities planų pristatymas). | 2018 m. rugsėjis ir 2019 m. gegužė. | C1 iki audito/palaikomojo susitikimo,C4.Kitą dieną po susirinkimo. | Direktorius | Susirinkimų protokolų kopijos pridedamos. |
| 3. | MSG susirinkimai | 2018 m. spalis, gruodis, 2019 m. vasaris, balandis, birželis. | R1.Kitą dieną po susirinkimo. | MSG lyderiai.OPKUS projekto koordinatorius. | MSG susirinkimų grafikai pridedami. |
| 4. | Vaizdinės medžiagos apie Olweus patyčių prevencijos programą gimnazijoje atnaujinimas ir paviešinimas mokyklos patalpose. | 2018m.rugsėjis- spalis. |  | Projekto koordinatorius, kl. vadovai. |  |
| 5. | Anketinė mokinių apklausa. | 2018 m. lapkritis | C1 gavus anketinius rezultatus. | Direktorius.OPKUS projekto koordinatorius. | Apklausos rezultatai apžvelgiami gimnazijos mokytojų tarybos posėdyje, visuotiniame tėvų susirinkime ar klasių tėvų susirinkimuose, klasių valandėlėse, Vaiko gerovės komisijos posėdyje. |
| 6. | Patobulinti mokinių drausminimo priemonę- reagavimo į smurto ir patyčių situacijas planą. | 2018 m. spalis, reikalui esant |  | OPKUS koordinavimo grupė.OPKUS projekto koordinatorius. |  |
| 7. | Budėjimo grafiko gimnazijoje sudarymas ir koregavimas. | 2018 m. rugsėjis | C1 iki audito/ palaikomojo susitikimo. | Direktorius.Direktoriaus pavaduotojas ugdymui. |  |
| 8.  | Patyčių prevencijos ir intervencijos vykdymo koordinacinės darbo grupės susirinkimai. | 2018 m. sausis, 2019 m. birželis. | Susirinkimo protokolas. Sekančią darbo dieną po susirinkimo. | OPKUS projekto koordinatorius. |  |
| 9. | Mokinių seniūnų sueigos susirinkimai. | 2018 m. spalis, 2019 m. balandis. | R4 iš karto pasibaigus susirinkimui. | Pedagogas, koordinuojantis mokinių seniūnų sueigos darbą.OPKUS projekto koordinatorius. |  |
| 10. | Olweus klasių valandėlių vedimas. | Du kartus per mėnesį. | R2 iš karto po klasės valandėlės. | Klasių vadovai. | Klasių valandėlių grafikai pridedami. |
| 11. | Individualūs pokalbiai su mokiniais. | Per mokslo metus | C2 .2017 m. gruodis ir 2018 m. birželis. | Klasių vadovai.OPKUS projekto koordinatorius. |  |
| 12. | Tėvų (globėjų) informavimas apie patyčių prevencijos veiklą, OPKUS reikalavimus klasių susirinkimuose. | 2 kartus per mokslo metus. | C1 iki audito/palaikomojo susitikimoC2 sekančią darbo dieną po susirinkimo. | Direktorius.OPKUS projekto koordinatorius.Klasių vadovai. |  |
| 13. | Visų darbuotojų supažindinimas su OPPP procedūromis ( dokumentas Nr. P1) | Darbuotojų susirinkimų ir MSG susitikimų metu. | C4 iš karto, pasibaigus susirinkimui.R1 iš karto, po susitikimo. | Direktorius.MSG lyderiai. |  |
| 14. | Keturių patyčių prevencijos taisyklių aktyvus ir nuoseklus taikymas. | Per mokslo metus | C2 2018 m. gruodis, 2019 m. birželis. | Klasių vadovai. | Dalykų mokytojai integruoja patyčių temas į dalykų mokymo programas. |
| 15. | Paprastų nukrypimų fiksavimas ir šalinimas | Per mokslo metus | A1 kai nustatomas nukrypimas. | Asmuo, pastebėjęs nukrypimą. |  |
| 16. | Rimtų/ sistemingų nukrypimų fiksavimas ir šalinimas. | Per mokslo metus. | A1/A2 kai nustatomas nukrypimas. | Direktorius. |  |
| 17. | Paruošti dokumentaciją palaikomajam auditui | Per I pusmetį |  |  |  |

Planas parengtas 2018-2019 mokslo metams. Planas tvirtinamas gimnazijos direktorės ir įsigalioja nuo patvirtinimo datos. Planas skelbiamas gimnazijos internetiniame puslapyje: www.rudiskiug.trakai.lm.lt

Parengė

Danuta Voronovič, vyr. soc. pedagogė.